Twee sterf toe konstruksievoertuig rolArgieffoto Twee mans is dood nadat ŉ konstruksievoertuig Maandag naby Clanwilliam in die Wes-Kaap gerol het. Keri Davids, ŉ woordvoerder van die Wes-Kaapse nooddienste, sê die swaarvoertuig het die N7-pad verlaat waarna dit vir omtrent 30 meter teen ŉ steil helling afgerol en aan die brand geslaan het. “Een man is uit die voertuig geslinger. Sy liggaam is buite die brandende swaarvoertuig gevind. Die ander man se liggaam is die wrak gevind,” het Davids gesê. Dit is nog nie bekend wat die ongeluk veroorsaak het nie.